
N A R V A    L I N N A V A L I T S U S

KORRALDUS
	Narva
	....................... 2014.a. nr ...................


Koha-aadresside määramine
(AÜ Radost)
1. Asjaolud ja menetluse käik

Ruumiandmete seadusega kehtestatud koha-aadressi määramise üldnõuete kohaselt ühel pool liikluspinda kõrvuti asetsevatel maaüksustel või järjestikku paiknevatel hoonetel on paaritud numbrid ja teisel pool liikluspinda asetsevatel maaüksustel või järjestikku paiknevatel hoonetel on paarisnumbrid. Aiandusühistu Radost (registrikood 80038212) maaüksuste aadressid ei vasta sellele nõudele. Seoses sellega viib Narva Linnavalitsus läbi menetluse, millega toimub koha-aadresside korrastamine, millest AÜ Radost maaüksuste omanikud olid teavitatud. Teavituse kohta ei tulnud ettepanekuid ega vastuväiteid. Lähtudes eelpoolmainitust tuleb tunnistada kehtetuks Narva Linnavalitsuse 10.02.2010.a. korraldus nr 192-k „Radost aiandusühistus asuvate katastriüksuste aadresside muutmine” ning määrata uued aadressid.

2. Õiguslikud alused

2.1
Ruumiandmete seaduse § 54 lõike l järgi on koha-aadressi määrajaks kohalik omavalitsus ja § 55 lõike l kohaselt teeb aadressitoimingud ning asjakohased otsused koha-aadressi määraja omal algatusel;
2.2
Narva Linnavolikogu 20.03.2014 määruse nr 8 „Ruumiandmete seadusest tulenevate ülesannete delegeerimine” alusel delegeeritakse Narva Linnavalitsusele ruumiandmete seaduse § 54 lõike 1, § 55 lõigete 1 ja 4 ning § 61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine;
2.3
Ruumiandmete seaduse § 48 lõike 6 järgi liikluspinna järgi määratavates lähiaadressides kasutatavad aadressinumbrid määratakse võimaluse korral viisil, mille kohaselt ühel pool liikluspinda kõrvuti asetsevatel maaüksustel või järjestikku paiknevatel hoonetel on paaritud numbrid ja teisel pool liikluspinda asetsevatel maaüksustel või järjestikku paiknevatel hoonetel on paarisnumbrid;
2.4 Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.
3. Otsus
Määrata plaanil (lisa) näidatud maaüksustele aadressid alljärgnevalt:

4. Rakendussätted

4.1 Tunnistada kehtetuks Narva Linnavalitsuse 10.02.2010.a. korraldus nr 192-k „Radost aiandusühistus asuvate katastriüksuste aadresside muutmine”;
4.2 Korraldus jõustub teatavakstegemisest;

4.3 Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

